jkorsvik/nowiki_second_scrape_merged huggingface dataset:
Pat Noonan

Pat Noonan (født 2. august 1980) er en amerikansk fotballspiller som nå spiller for Columbus Crew. Han er angriper, og har spilt på det amerikanske landslaget. Han har tidligere spilt for Aalesund i Tippeligaen, et opphold som kun varte et halvt år. Noonan klarte aldri å spille seg inn i Aalesunds førsteellever.


== Klubbfotball ==


=== Tidlige år ===
Noonan spilte for DeSmet Jesuit High School, og spilte fotball på college ved Indiana University (Bloomington) fra 1999 til 2002. Han ble kåret til NSCAA (Division I First-Team All-American (soccer)) i sitt siste og første år. I sitt siste år var hans også "runner-up" til å vinne trofeet Hermann Trophy. Han avsluttet sin karriere ved Indiana med 48 mål og 31 assists.


=== New England Revolution ===
Etter eksamen, ble Noonan valgt av New England Revolution i 2003 MLS SuperDraft. Selv om han startet svakt, fant Noonan snart igjen skåringstaktene sine, og avsluttet sin første sesong hos Revs med 10 mål og 7 målgivende, og som nr 2 i rangeringen av beste nye spiller, bare slått av Damani Ralph. Noonan forbedret seg året etter, med 11 mål og 8 målgivende, som var likt med Amado Guevara for the MLS Scoring Champion Award. 
I 2004 hadde også Noonan et treningsopphold med den engelske Premier League-klubben Chelsea.Sesongen 2005 ga åtte mål og 7 målgivende, mens sesongen 2006 ble markert med skader, og han spilte kun 14 kamper, med et mål som resultat. Han begynte 2007-sesongen med en ny skade, og ble etter dette kun en innbytter når han ble skadefri. Men han kom i form og endte sesongen med syv mål.


=== Aalesunds Fotballklubb ===
Noonans opsjon for 2008-sesongen ble ikke brukt, og 23. januar 2008 signerte han, som bosman-spiller for AaFK. Der ble han gjenforent med sin gamle lagkompis Adin Brown.


== Landslagsspill ==
Noonan debuterte for USA 13. mars 2004 mot Haiti. Etter å ha spilt 12 kamper, hindret skader og ujevnhet han fra å delta i så mange flere kamper, men han startet i en landskamp mot Sverige der amerikanerne vant 2-0, og han skårte et av målene.


== Meritter ==
New England Revolution

2007 U.S. Open Cup: 2007


== Referanser ==


== Eksterne lenker ==
(en) Pat Noonan – Major League Soccer 
(en) Pat Noonan – Transfermarkt 
(en) Pat Noonan – national-football-teams.com 
(en) Pat Noonan – FootballDatabase.eu 
(en) Pat Noonan – Soccerway 
(en) Pat Noonan – FBref 
(en) Pat Noonan articles on Yanks Abroad
(en) Profil hos New England Revolutions
Phyllodesma tremulifolium

Phyllodesma tremulifolium er en sommerfugl som tilhører familien ekte spinnere (Lasiocampidae). Den finnes ikke i Norden, men lever i Sørvest-Europa og videre østover til Ural. Larvene lever på løvtrær som eik, osp og bjørk. Den voksne spinneren ligner sterkt på et vissent løv.


== Eksterne lenker ==
(en) Phyllodesma tremulifolium i Encyclopedia of Life 
(en) Phyllodesma tremulifolium i Global Biodiversity Information Facility 
(en) Phyllodesma tremulifolium hos Fauna Europaea 
(en) Kategori:Phyllodesma tremulifolium – bilder, video eller lyd på Wikimedia Commons
MKAD

MKAD er en ringvei rundt byen Moskva. 
Navnet er en transliterasjon av det russiske ordet МКАД, som er et akronym for Московская Кольцевая Автомобильная Дорога (Moskva Automobil-Ringvei).
Veksten i biltraffikken i og rundt Moskva på 1950-tallet fikk byplanleggerne til å innse at Russlands største metropol trengte en vei som kunne lede innkommende trafikk bort fra hovedveiene som gikk gjennom byen. MKAD åpnet i 1961. Veien fulgte Moskvas daværende bygrense, hadde fire kjørefelt og en lengde på nøyaktig 109 km. Selv om den ennå ikke var en motorvei, så hadde den motorveikryss der den krysset andre større veier, svært få trafikklys og en fartsgrense på 100 km/t.  MKAD markerte lenge Moskvas bygrense, til Moskva begynte å annektere territorier utenfor ringveien på 1980-tallet. 
I 1995–1997 ble veien utvidet fra de opprinnelige fire til ti kjørefelt, og alle kryssene ble  planskilte, fotgjengerbruer ble bygget, trafikklysene ble fjernet, og en solid betongbarriere ble installert mellom kjøreretningene. I 2001 ble det forbudt for alle saktegående kjøretøy å bruke MKAD, og den renoverte veien fikk status som motorvei. Russland hadde ingen veier som ble regnet som fullverdige motorveier før dette. 
MKAD er en av Europas tyngst trafikkerte veier. Den leder også europaveiene E22, E30, E105 og E115 forbi Moskva.


== Se også ==
Londons M25 (motorvei)
Washington D.C.s Capital Beltway


== Eksterne lenker ==
MKAD fra en fotgjengerbru.
Ola A. Hegdal

Ola Hegdal (født 28. september 1965) er en norsk skribent, anmelder og tegneserieskaper fra Inderøy.
Han er cand. philol. i litteraturvitenskap fra Universitetet i Oslo. 
Hegdal anmelder bøker for NRK P2 og nrk.no, med hovedvekt på krim og sakprosa. Han har tidligere vært litteraturanmelder i Dagens Næringsliv og på nettstedet barnebokkritikk.no. 
Han var fast sketsjeforfatter til NRK P2s satireprogram Hallo i uken.
Hegdal har siden åttitallet skrevet og tegnet tegneserier, alene og sammen med andre. Hans første serie var På kloden, som gikk i Universitas og andre steder, og er utgitt i tre album. Han har bidratt til Fidus, tegnet Rita Bloid etter manus av Knut Nærum, og utgitt humorboka Handbok for babyen – standardverket for den nyfødde.
Sammen med Tore Strand Olsen har han skrevet Jeg, Arne Næss;  Blått blod, den oppsiktsvekkende og foruroligende historien om kronprins Haakon, Johnny fra Stovner og det norske monarkiets fall og gjenoppstandelse og Ibsens ripsbusker og andre litterariteter. Den siste er basert på et serie fra bladet Bok og Bibliotek.
Hegdal og Strand Olsen vant Kultur- og kirkedepartementets tegneseriepris 2001 for Jeg, Arne Næss.
Han har skrevet manus til kortfilmen Cowboydrøm, animert av Lars Hegdal.


== Eksterne lenker ==
ibsen.nb.no: Hegdals versjoner av Ibsen
Morten Harper: anmeldelse av Jeg, Arne Næss
Ola A. Hegdals hjemmeside
Traileren til Cowboydrøm
Per Holmberg

Per Holmberg, egentlig Per-Erik Holmberg (født 19. mai 1951 i Engelbrekts församling, Stockholm), er en  svensk skuespiller.


== Filmografi (utvalg) ==
2006 – Beck - Gribben (TV) (Svensk tittel: Beck – Gamen)  (TV) – John Vedén
2002 – Cleo (gjesterolle i TV-serie)
2002 – Taurus (TV-serie)
2001 – Eva & Adam - fyra födelsedagar och ett fiasko – Charlie, Karins nye mann, Petras pappa
1998–1999 – Vänner och fiender (TV-serie)
1996 – Lilla Jönssonligan och cornflakeskuppen – Hanson
1992–2001 – Rederiet – Henrik Bjurhed (TV-serie)
1992 – Hassel - Svarta banken
1990 – S*M*A*S*H (TV-serie)
1987 – Varuhuset (TV-serie)


== Eksterne lenker ==
(en) Per Holmberg på Internet Movie Database 
(no) Per Holmberg hos Filmfront 
(sv) Per Holmberg i Svensk Filmdatabas
Ivar Papadopoulos Samuelsen

Ivar Papadopoulos Samuelsen (født 1950) er en norsk eventyrer, tegner, lærer og forfatter. 
Han har blant annet gått til fots fra Norge til Iran (1976 – 1977), og rodd en liten åpen båt fra Norge til Hellas (2005 – 2006). Samuelsen har skrevet tre bøker om sine reiser.


== Bibliografi ==
Underveis til Isfahan – en norsk landstrykers opplevelser (Grøndahl, 1978) ISBN 8250403126
Mitt Hellas – fragmenter av en gresk virkelighet (Frifant forlag 2001) ISBN 9788278890387
 Med robåt fra Norge til Hellas – 380 dager i storm og stille (Fritt forlag, 2007) ISBN 9788281790216


== Referanser ==


== Eksterne lenker ==
Ivar Papadopoulos Samuelsens nettsider
Drillpikene

Drillpikene er et norsk humoristisk radioprogram ledet av Kristine Riis og Live Nelvik som gikk på NRK P3 fra 2005 til 2009.Drillpikene ble sendt som sommerprogram i 2005 og 2006. De tok over sendetiden til Radioresepsjonen i januar 2007 da Radioresepsjonen skulle lage Torsdag kveld med Steinar Sagen. Drillpikene hadde sendetidspunkt mandag til fredag fra 13:00 til 14:00. Siste program ble sendt 14. oktober 2009. 
I 2021 laget de samme programlederne TV-serien Comeback - Live & Kristine i 6 deler. Serien hadde premiere på strømmeplatformen NRK.no i mai 2021. Serien tar for seg Live og Kristines vei mot et comeback på TV. 


== Referanser ==


== Eksterne lenker ==
Drillpikenes offisielle nettside (arkivert)
Jan Urban

Jan Urban (født 14. mai, 1962 i Jaworzno) er en polsk fotballtrener og tidligere fotballspiller.
Han spilte for flere polske klubber, inkludert Zagłębie Sosnowiec, Górnik Zabrze, før han vendte karrieren mot Spania for å spille for CA Osasuna, Real Valladolid og CD Toledo. Urban var den første spilleren som noensinne hadde scoret hattrick for et bortelag mot Real Madrid i Madrid. Det gjorde han mens han spilte for Osasuna 30. desember 1990 der Osusuna vant  4-0.
Han spilte også for det polske landslaget (57 kamper/7 mål) og var med i blant annet VM i fotball 1986.
Senere begynte han som trener for CA Osasuna's yngre lag i 2004-05. Sommeren 2007 tok han over som hovedtrener for Legia Warszawa i sitt hjemland Polen.


== Merittliste som fotballspiller ==
Polsk seriemester: 1985,1986,1987    – (3)  ,  Gornik Zabrze
Polsk Superpuchar:  1988 (1)  , Gornik Zabrze


== Referanser ==


== Eksterne lenker ==
(en) Jan Urban – FIFA 
(en) Jan Urban – UEFA 
(en) Jan Urban – Transfermarkt 
(en) Jan Urban – Transfermarkt (manager) 
(en) Jan Urban – national-football-teams.com 
(en) Jan Urban – WorldFootball.net 
(en) Jan Urban – FootballDatabase.eu 
(de) Jan Urban – fussballdaten.de 
(en) Jan Urban – EU-Football.info 
(en) Jan Urban – FBref 
Jan Urban (90minut.pl)
Marie Richardson

Marie Richardson (født 6. juni 1959 i Ljusdal i Hälsingland) er en svensk skuespiller.
Richardson studerte ved Statens scenskola i Stockholm og har vært engasjert ved Dramatens faste ensemble siden hun gikk ut av skolen i 1985. Hun filmdebuterte 1987 i Jonas Cornells Lysande landning. Hun har to barn, Clara og Leon, med samboeren Jakob Eklund, som også er skuespiller.


== Filmografi (utvalg) ==
2006 – Beck - Gribben (TV) (Svensk tittel: Beck – Gamen)  (TV)
2006 – Brandvägg
2005 – Steget efter
2003 – Mannen som log
2003 – Ondskapen (film)
2003 – Den tredje vågen
2002 – Den 5:e kvinnan (TV-serie)
2002 – Beck - Det siste vitnet (Svensk tittel: Beck – Sista vittnet)
2001 – Livvakterna
2001 – Det blir aldrig som man tänkt sig
2000 – Gossip
2000 – Trolösa
1999 – Gertrud (TV-pjäs)
1999 – Eyes Wide Shut
1999 – Noll tolerans
1997 – Larmar och gör sig till (TV-pjäs)
1997 – Skärgårdsdoktorn (TV-serie)
1993 – Polis polis potatismos
1993 – Telegrafisten
1993 – Snoken (TV-serie)
1992 – Søndagsbarn (1992)
1992 – Markisinnan de Sade (TV-pjäs)
1991 – Den gode viljen (TV-serie)
1991 – Riktiga män bär alltid slips
1987 – Damorkestern (TV-pjäs)
1987 – Paganini från Saltängen
1987 –  Lysande landning (TV-serie)


== Referanser ==


== Eksterne lenker ==
Marie Richardson nettsted
(en) Marie Richardson på Internet Movie Database 
(sv) Marie Richardson i Svensk Filmdatabas 
(da) Marie Richardson på Filmdatabasen 
(da) Marie Richardson på Scope 
(fr) Marie Richardson på Allociné 
(en) Marie Richardson på AllMovie 
(en) Marie Richardson hos The Movie Database 
(en) Marie Richardson hos Internet Broadway Database
Kamil Kosowski

Kamil Kosowski (født 30. august 1977 i Ostrowiec Świętokrzyski), er en polsk fotballspiller som for øyeblikket spiller for ? og det polske landslaget. Han er en kreativ wing/playmaker med gode dribleferdigheter og pasninger.
Kosowski ble kjent i Polen etter prestasjonene for Wisła Kraków i UEFA-cupen i 2002-03.
Hans karriere fortsatte etter at han byttet klubb i 2004 til fordel for Kaiserslautern i Tyskland, der Kosowski nektet å lære tysk og mislyktes i å akklimatisere seg. Kamil var på utlån til Southampton i 2005-06-sesongen og han ble tatt ut til den polske landslagstroppen. Kosowski har 46 kamper for Polen, og har scoret 4 mål.
Han ble tatt ut til VM i fotball 2006 i Tyskland, men han fikk bare spilt 15 minutter mot Ecuador.
Etter å ha vært på utlån til A.C. ChievoVerona, returnerte Kosowski til Wisła Kraków og spilte veldig bra den første sesongen. I januar 2008 lyktes han ikke i å bli enig med Wisła Kraków om kontraktforlengelse, og Cadiz CF hadde hatt interesse for spilleren. Kosowski signerte en 2-årskontrakt med Cadiz.


== Referanser ==


== Eksterne lenker ==
(en) Kamil Kosowski – FIFA 
(en) Kamil Kosowski – UEFA 
(en) Kamil Kosowski – Transfermarkt 
(en) Kamil Kosowski – national-football-teams.com 
(en) Kamil Kosowski – Soccerbase.com 
(en) Kamil Kosowski – Soccerway 
(en) Kamil Kosowski – EU-Football.info 
(en) Kamil Kosowski – FBref 
Kamil Kosowski i 90minut.pl
Isol

Isol er kunstnernavnet til Marisol Misenta (født 6. mars 1972), en argentinsk illustratør, barnebokforfatter, poet og sanger.
Marisol Misenta ble født i Buenos Aires, der hun fortsatt bor. Hun studerte ved Escuela Nacional “Rogelio Yrurtia” for å bli formingslærer og siden ved Universitetet i Buenos Aires før hun viet seg helt til arbeidet som tegner og forfatter. Isol lager egne bøker og illustrerer bøker av andre forfattere. Hun debuterte i 1997 med Vida de perros, en bildebok som kom på norsk under tittelen Et hundeliv i 2009. Isol er ellers utgitt i Mexico, Spania, USA, Frankrike, Korea, Sveits og Argentina. Fra 2000 til 2005 bidro hun med ukentlige avistegninger i Clarín, Argentinas største avis. 
Som finalist til Hans Christian Andersen-prisen i 2006, ble Isol regnet som en av verdens fem beste illustratører. I 2013 ble hun tildelt den internasjonale Litteraturprisen til minne om Astrid Lindgren (ALMA), verdens største barnebokpris, på fem millioner kroner.


== Referanser ==


== Eksterne lenker ==
Offisielt nettsted 
(en) Isol – kategori av bilder, video eller lyd på Commons 

(no) Publikasjoner av Isol i BIBSYS
Isols blogg
Norsk anmeldelse av El Globo (Ballongen)
Anmeldelse av Nokturne. Drømmekokebok. (2014)
Helge Sandåker

Helge Sandåker (født 24. april 1955, død 10. august 2022) var en norsk politiker (Ap).
Han var ordfører i Marnardal fra 2007 til 2019. Ved kommunevalget i 2015 fikk Arbeiderpartiet 44,8 % av stemmene i kommunen, noe som er høyeste oppslutning for noe parti i kommunen etter 1945.


== Referanser ==


== Eksterne lenker ==
(no) Helge Sandåker hos Stortinget 
(no) Helge Sandåker hos Norsk senter for forskningsdata
Pavlovskij Posad

Pavlovskij Posad (russisk: Па́вловский Поса́д) er en by i Moskva oblast i Russland. Den ligger rundt 70 km øst for Moskva, ved samløpet av elvene Kljazma og Vokhna. Jernbanelinjen Moskva–Vladimir går gjennom byen. Innbyggertall: 61 982 (folketelling 2002), 71 297 (folketelling 1989).


== Historie ==
Byen oppsto som landsbyen Pavlovo allerede i 1328. På 1700-tallet utviklet det seg her en tekstilindustri, som i årtienes løp ga byen et betydelig ry. Dette førte til et næringslivsmessig oppsving, gjennom handel med varene som ble produsert her. I 1844 ble Pavlovo slått sammen med noen nærliggende landsbyer, og fikk bystatus under det nye navnet Pavlovskij Posad. Frem til begynnelsen av 1900-tallet vokste byen gjennom ytterligere industrietableringer, hovedsakelig tekstilfabrikker.
Helt fra begynnelsen lå landsbyen på jordområdene til klosteret Troitse-Sergijeva Lavra i Den russisk-ortodokse kirke. Senere (fra midten av 1600-tallet) havnet landområdet på statens hender. På grunn av denne spesielle forhistorien var Pavlovskij Posad aldri underlagt det russiske livegenskap.


== Økonomi og industri ==
Tekstilindustrien er fremdeles den mest fremtredende i dagens Pavlovskij Posad. Etter Sovjetunionens kollaps og fram til i dag har Russlands tekstilindustri vært i en dårlig forfatning, ettersom konkurransen med asiatiske land var for sterk og kom for brått for svært mange bedrifter, og mange bukket under. Imidlertid var det enkelte fabrikker som overlevde gjennom å finne smale produktnisjer som de spesialiserte seg på. Den mest berømte fabrikken i Pavlovskij Posad – Pavlovo-Posadskaja Manufaktura produserer fremdeles tradisjonelle russiske skaut og sjal, og ettersom den er den eneste fabrikken som masseproduserer sjal i Russland så ser dens finansielle fremtid lys ut. Andre fabrikker overlevde ved å konsentrere seg om brannslokkingsutstyr (så som brannslanger), mens andre produserer liturgiske klær for ortodokse prester.

		
		


== Referanser ==


== Eksterne lenker ==
Offisielt nettsted 
(en) Pavlovsky Posad – kategori av bilder, video eller lyd på Commons 
mojgorod.ru: Pavlovskij Posad (russisk)
Uoffisielt nettsted for byen (russisk)
Pavlovo-Posadskaja Manufaktura (russisk, engelsk)
Solveig Kjelland Larsen

Solveig Kjelland Larsen (født 10. august 1955, død 2. januar 2019) var ordfører i Søgne kommune i Vest-Agder fra 2007 til 2011 for Arbeiderpartiet. Kjelland Larsen var tannhelsesekretær og satt i kommunestyret fra 1995. Hun var den tredje kvinnelige ordføreren på rad i kommunen, men den første noensinne fra Arbeiderpartiet. Hun styrte i allianse med Kristelig Folkeparti og Venstre, som hadde varaordføreren ved Arild Berge. 
Kjelland Larsen var tillitsvalgt i Parat og dens forløpere i mange år. Hun døde i januar 2019.


== Referanser ==
Plommespinner

Plommespinner (Odonestis pruni) er en sommerfugl som tilhører familien ekte spinnere (Lasiocampidae). Denne arten har i de siste årene dukket opp i det sørøstlige Finland, men er i Norden ellers bare funnet én gang på Bornholm.


== Utseende ==
En middelsstor (vingespenn 30 – 63 mm, hunnen markert større enn hannen), oransje spinner, skiller seg fra alle andre nordiske arter på fargen. Hunnen, men ikke hannen, har takkete vingeytterkanter. Hodet er forholdsvis stort, labialpalpene nebbaktig framstikkende. Antennene er fjærformede hos begge kjønn, noe kraftigere hos hannen enn hos hunnen. Kroppen er kort og kraftig hos begge kjønn, tett kledt med oransjerøde hår. Forvingen er brunoransje med to mørke tverrstriper, mellom disse en rund, hvit flekk. Bakvingen er ensfarget brunoransje. Larven er grå, kort hårete, med en dusk av lengre hår som dekker hodet. Den har et oransje og svart tverrbånd på det andre kroppsleddet.


== Levevis ==
Larvene kan finnes på maneg ulike busker og løvtrær, blant andre plomme, hegg, kirsebær, lind, hagtorn og slåpetorn. I perioder der de har vært tallrike, har de gjort noe skade på frukttrær. Denne spinneren flyr i hager og frodig løvskog.


== Utbredelse ==
Finnes fra Sør- og Mellom-Europa, østover gjennom Russland til Japan. I Norden er det gjort noen funn i Karelen de siste årene, men det dreier seg trolig om migranter.


== Eksterne lenker ==
(en) plommespinner i Global Biodiversity Information Facility 
(sv) plommespinner hos Dyntaxa 
(en) plommespinner hos Fauna Europaea 
(en) plommespinner hos NCBI 
(en) Kategori:Odonestis pruni – bilder, video eller lyd på Wikimedia Commons 
(en) Odonestis pruni – galleri av bilder, video eller lyd på Wikimedia Commons 
Odonestis pruni – detaljert informasjon på Wikispecies
Gastropacha populifolia

Gastropacha populifolia er en sommerfugl som tilhører familien ekte spinnere (Lasiocampidae). Denne arten ligner sterkt på et vissent blad.


== Utseende ==
En ganske stor (vingespenn 48 – 83 mm, hunnen større enn hannen), brungul spinner. Både den voksne spinneren og larven ligner sterkt på eikebladspinneren (Gastropacha quercifolia), men de voksne er mye lysere på farge. Når spinneren sitter stille, ligner den sterkt på et vissent ospeløv. Kroppen er brungul, hodet er ganske lite med framstrakte labialpalper som ser ut som et kort nebb sett ovenfra. Antennene er korte, fjærformede hos begge kjønn. I motsetning til de fleste andre spinnere er det liten forskjell mellom kjønnene i antenneformen. Brystet (thorax) har en tynn, svart midtstripe. Forvingene er lange og nokså smale, med bølgete ytterkant (som ytterkanten på et ospeløv), brungule med mer eller mindre tydelige, grå flekker som danner tre oppbrutte tverrbånd. Bakvingene er brungule med utydelige, grå flekker. Larven er grå, tette kledt med korte hår. Den har et «skjørt» av hår langs sidene som gjør at den ikke kaster noen synlig skygge, og er derfor meget godt kamuflert.


== Levevis ==
Denne spinneren lever i løv- og blandingsskoger og i hager. Den blir ofte funnet nær store trær, for eksempel popler. Den foretrekker fuktige områder, og finnes ofte på samme steder som eikebladspinneren (Gastropacha quercifolia). Larvene lever på osp og andre poppel-arter (Populus spp.). De holder seg mest oppe i trekronene og man finner dem sjelden. De voksne spinnerne flyr om natten i juni – august. Etter paringen legger hunnen ca. 300 egg i grupper på 5-6 på trestammer, kvister og blad.


== Utbredelse ==
Gastropacha populifolia lever frå Sør- og Mellom-Europa østover gjennom Russland til Kina, Mongolia, Korea og Japan. De nærmeste faste bestandene til Norge lever i området rundt St. Petersburg, men den har i de siste årene blitt funnet en del ganger i det sørlige Finland og kan være under etablering der.


== Kilder ==
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2


== Eksterne lenker ==
(en) Gastropacha populifolia i Global Biodiversity Information Facility 
(sv) Gastropacha populifolia hos Dyntaxa 
(en) Gastropacha populifolia hos Fauna Europaea 
(en) Gastropacha populifolia hos NCBI 
(en) Kategori:Gastropacha populifolia – bilder, video eller lyd på Wikimedia Commons 
(en) Gastropacha populifolia – galleri av bilder, video eller lyd på Wikimedia Commons 
Gastropacha populifolia – detaljert informasjon på Wikispecies
Harald Rygh

Hans Harald Rygh (født 27. februar 1920 på Jæren, død 30. august 1943 i Arkhangelsk eller ved Jertsovo eller fangeleiren Kodina ved Arkhangelsk) var en norsk politimann som da krigen brøt ut i 1940 ble utkommandert til tjeneste i det tysk-okkuperte Finnmark. Han ble stasjonert på Kirkenes i Sør-Varanger. 6. oktober 1942 hjalp han den norske motstandsmannen og kommunisten Osvald Harjo å flykte over til Sovjetunionen etter at Harjo først hadde blitt torturert av Gestapo. Rygh hjalp flere andre motstandsfolk ut av tysk fangenskap. Rygh flyktet sammen med norske partisaner til Sovjetunionen i januar 1943. I Sovjetunionen ble Harjo og Rygh anklaget for å være tyske spioner, og de to ble adskilt fra hverandre. De fant senere sammen igjen i den sovjetiske fangeleiren Kargopol (eller Kodina). Rygh ble dømt til fem års straffarbeid, og døde av dysenteri omkring 26. august 1943 etter å ha blitt svekket av dårlig kost og hardt arbeid, ifølge Harjo. Rygh ble lagt i en umerket grav. Ifølge nordmannen Rudfalk døde Rygh våren 1944, noen måneder før de to  nordmennene Ragnar Rudfalk og Odd Willassen kom til leiren som fanger.Rygg er ikke oppført i Våre falne.


== Referanser ==


== Eksterne lenker ==
Lokalhistoriewiki